Lav et referat af nedenstående tekst:

Tekst:
Igen i år er Aars en af de byer i Nordjylland, der gør allermest for at støtte TV2's Knæk Cancer-uge, der løber af stablen her i uge 43. Og som sædvanlig bakker hele byen og omegn op om projektet. Lokale virksomheder og håndværkere har doneret gaver og gavekort for over 350.000 kroner, og det er blevet til omkring 750 præmier. I hele byen kan man købe det lokale Aars Knækker Cancer-rør og måske være den heldige, der vinder en af de mange fine gaver. Her er alt lige fra vaskemaskiner, støvsuger, vin og en time med en slangetæmmer. - Jeg har aldrig oplevet noget lignende, siger en af initiativtagerne, Gregers Heislund. Hele dagen har folk nærmest valfartet ind og ud af hans butik Hvidt og Frit i Aars, det er nemlig her, man skal afhente sin præmie, hvis man har vundet. Initiativtager håber på ny rekord Gregers Heislund er selv en af dem, der går helhjertet ind i Knæk Cancer-ugen. På venstre underarm har han nemlig fået tatoveret en tydelig Aars Knækker Cancer-tatovering. Og allerede her på førstedagen af uge 43 kunne en stolt Gregers Heislund fortælle, at allerede nu er der samlet 150.000 kroner ind i Aars. Sidste år blev der samlet 347.000 kroner ind i Aars, men det beløb, regner man med, bliver slået i år. - Vi skulle gerne op på 500.000 kroner i år, siger en velfornøjet Gregers Heislund, mens han har travlt med at finde gaver til de mange, der bare i løbet af den halve time, TV2 Nord var i butikken, kom forbi for at hente deres gevinst. I Aars tyvstartede man allerede fredag med Knæk Cancer-ugen. Her var 1600 børn fra Østermarksskolen og Vestermarksskolen samt børnehaverne Markvænget, Lille Madsens Hus, Troldehøj, Mejsevej og Bakgården samlet på Sondrup Park, hvor de dannede Danmarks Største Knæk Cancer Blomst. Hele seancen blev filmet af et professionelt TV-hold, og man håber i Aars, at den vises i tv lørdag aften, når det store Knæk Cancer Show afvikles direkte i TV2.

Referat:
Allerede nu er der i Aars indsamlet 150.000 kroner til Knæk Cancer, og målet er 500.000 kroner, som vil være ny rekord.